കൊല്ക്കത്തയിലെ ഹൈവേ, അമേരിക്കയിലെ ഫാക്ടറി യോഗി സര്ക്കാരിന്റെ പരസ്യം വിവാദത്തില് ഉത്തര്പ്രദേശ് വികസനമെന്ന പേരില് യോഗി ആദിത്യനാഥ് സര്ക്കാര് പുറത്തിറക്കിയ പരസ്യം വിവാദത്തില്. യുപി വികസന പരസ്യത്തില് കൊല്ക്കത്തയിലെ ഫൈ ഓവറും അമേരിക്കയിലെ ഫാക്ടറിയുമാണെന്ന് ആരോപണം ഉയര്ന്നു പശ്ചിമ ബംഗാളിലെ മാ ഫ്ലൈ ഓവറാണെന്നാണ് പരസ്യത്തിലേതെന്നാണ് പ്രധാന ആരോപണം. യോഗി മമതയില് നിന്ന് പ്രചോദനം ഉള്ക്കൊണ്ടതോ വികസനങ്ങള് മനസ്സിലാക്കിയതെന്ന് ബംഗാള് മന്ത്രി ഫിര്ഹാദ് ഹക്കീം പരിഹസിച്ചു. കൊല്ക്കത്തയിലെ മാ ഫ്ലൈഓവര്, നമ്മുടെ ജെഡബ്ല്യു മാരിയറ്റ്, മഞ്ഞ ടാക്സികള് എന്നിവ യുപിയുടെ പരസ്യത്തില്! തൃണമൂല് കോണ്ഗ്രസ് എംപി മഹുവ മൊയ്ത്ര ട്വീറ്റ് ചെയ്തു. യുപിയുടെ പരിവര്ത്തനമെന്നത് ബംഗാളിലെ അടിസ്ഥാനസൗകര്യങ്ങളുടെ ചിത്രങ്ങള് മോഷ്ടിച്ച് ഉപയോഗിക്കുന്നതാണെന്നാണ് തൃണമൂല് കോണ്ഗ്രസ് ജനറല് സെക്രട്ടറി അഭിഷേക് ബാനര്ജി ട്വീറ്റ് ചെയ്തു. കൊല്ക്കത്തലെ ഹൈവേ, അമേരിക്കയിലെ ഫാക്ടറി, നാഗ്പുരി മാജിക്കിലൂടെ ഉത്തര്പ്രദേശിനെ മാറ്റുന്നു യൂത്ത് കോണ്ഗ്രസ് ദേശീയ പ്രസിഡന്റ് ബി.വി ശ്രീനിവാസ് ട്വീറ്റ് ചെയ്തു.